Viorica Dăncilă a fugit de presă, la plecarea de la Fabrica de Avioane din Craiova, deși inițial jurnaliștii au fost anunțați că premierul va sta și va face declarații.

Reporter: Inițial ne-ați spus că se răspunde acolo la declarații.

Voce: Nu este organizarea noastră, eu sunt de la Guvern. Vă spun ce-mi spun și mie organizatorii.

Reporter: Nu este corect ce s-a întâmplat.

Voce: Ce să fac? Nu are scrise răspunsurile.

Reporter: Nu are scrise răspunsurile?

Voce: Ce să zic?!

Reporter: Atunci lăsați-ne să ne facem meseria.

Voce: Nu vă împiedică nimeni, doar vă spun că nu mai avem declarații.

Voce: Să ne răspundă dumneaei.

Reporter: Doamna prim-ministru, câteva întrebări...

Discursul a avut loc în timp ce, câțiva metri mai în față, premierul Viorica Dăncilă se îndrepta spre mașină.



Citiți și VIDEO. Dăncilă, două gafe într-o frază: „Cei 58 de kilometri va duce la deconcesionarea traficului”

Nu este prima oară când Viorica Dăncilă fuge de presă. Săptămâna trecută, la Bruxelles, premierul și ministrul justiției Tudorel Toader au evitat orice interacțiune cu presa după întâlnirea cu membri ai Grupului Alianţei Progresiste a Socialiştilor şi Democraţilor din Parlamentul European.